**Ministru kabineta rīkojuma projekta „Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 11.00.00 “Demogrāfijas pasākumi” uz Izglītības un zinātnes ministrijas budžetu” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz valsts budžeta līdzekļu 372 000 *euro* apmērā pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžeta programmu 21.00.00 “Jaunatnes politikas valsts programma”, tādejādi nodrošinot atbalstu psihiskās veselības veicināšanas pasākumiem skolās Covid-19 pandēmijas radīto seku mazināšanai. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība piešķirt finansējumu atbalstam psihiskās veselības veicināšanas pasākumiem skolās Covid-19 pandēmijas radīto seku mazināšana. 2. Likuma “Par valsts budžetu 2021.gadam” 53. pants. 3. [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [24.](https://likumi.lv/ta/id/315287-covid-19-infekcijas-izplatibas-seku-parvaresanas-likums#p24) pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmija un valstī noteiktie drošības pasākumi saslimstības ierobežošanai, kā fiziskā distancēšanās, stingri pulcēšanas ierobežojumi, attālinātais skolēnu mācību un vecāku darba process, ir atstājuši ietekmi uz bērnu un ģimenes emocionālo labsajūtu, mentālo veselību, skolēnu mācību rezultātiem. Marta beigās Latvijā vidējais attālināto mācību ilgums sākumskolās bija 1,75 mēneši, 5.-6.klasēm 3,25 mēneši, 7.-12.klasēm 5 mēneši. Salīdzinājumam Eiropā (30 ES un EEZ valstis) sākumskolās attālināto mācību ilgums bijis mazāks: sākumskolās 1,5 mēneši, pamatskolās 2,2 mēneši, bet vidusskolēni attālināti mācījušies vidēji 3 mēnešus. Ir konstatēts, ka izolācija un karantīna iepriekšējo infekcijas uzliesmojumu laikā ir saistīta ar lielāku posttraumatiskā stresa risku bērnu vidū. Tādēļ, lai mazinātu pandēmijas ilgtermiņa sekas un potenciālā kaitējuma pārnesi uz nākamo paaudzi, būtiski pārliecināties, lai pandēmijas mazināšanai izmantotie ierobežojumi nerada papildu stresu un, cik vien iespējams, būtu papildināti ar atbilstošiem atbalsta pasākumiem stresa mazināšanai.  OECD uzsver, ka šobrīd ir izšķiroši svarīgi iesaistīt jauniešus viņiem aktuālu izaicinājumu risināšanā, jo COVID-19 radītās sekas lielā mērā gulsies uz pašreizējās jauniešu paaudzes pleciem. Gan UNESCO Izglītības ilgtspējīgās attīstības ceļvedī (Education for Sustainable Development: A Roadmap), gan ANO Jaunatnes stratēģijā (Youth 2030 Working With and For Young People) jaunieši tiek dēvēti par sociālo inovāciju meistariem jeb sabiedrības nākotnes pārmaiņu veidotājiem, t.sk. psihoemocionālās veselības nozīmes stiprināšanā.  Ņemot vērā pusaudžu vecumposma īpatnības, efektīvs veids kā iesaistīt jauniešus prasmju un kompetenču apguvē ir – izmantojot “vienaudzis vienaudzim” pieeju. Lai nodrošinātu “vienaudzis vienaudzim” pieeju, tiek plānots veidot vienaudžu vēstnešu tīklu, ar kura palīdzību veicināt psihoemocionālās kompetences apguvi, vienlaikus veicinot arī vērtībās balstītu jauniešu-līderu formāciju Latvijas skolās, piemēram, caur skolēnu pašpārvalžu tīklu Latvijas izglītības iestādēs.  Lai izveidotu jauniešu vēstnešu tīklu, plānots attīstīt un stiprināt pašpārvaldēs esošo jauniešu un skolotāju-konsultantu kompetences tādos aspektos kā psihoemocionālā veselība, vienaudžu atbalsta formas, iniciatīvas un pārmaiņu vadība. Lai nodrošinātu mērķtiecīgu skolu jauniešu un skolotāju-konsultantu sagatavošanu tiks piesaistīti psiholoģijas, psihoterapijas eksperti kopēja konceptuālā un saturiskā programmas ietvara sagatavošanai.  Papildus skolas ietvaros jaunieši kopā ar atbalsta personu veidos labbūtības ceļakarti savā skolā, kā arī ar mentoru atbalstu un iniciatīvu projektu palīdzību ieviesīs to reālajā dzīvē, tādejādi nostiprinot ne tikai psihoemocionālo, bet arī pilsoniskās līdzdalības kompetenci Latvijas izglītības iestādēs, veidojot pilsoniski aktīvu, līdzdalībā balstītu jauniešu paaudzi pēc-COVID19 laikmetā. Tas arī sasaistās ar Eiropas jaunatnes stratēģijā rakstīto, ka visām politikām un darbībām, kas attiecas uz jauniešiem, vajadzētu atbalstīt jauniešu tiesības piedalīties viņiem aktuālo problēmu risināšanā.  Ņemot vērā pašreizējos COVID-19 radītos izaicinājumus skolēnu psihoemociānālās veselības jomā, ir svarīgi sasniegt pēc iespējas lielāku skolēnu skaitu, tādēļ vienaudžu vēstnešu tīklu plānots izveidot vismaz 144 Latvijas skolās, ievērojot vienmērīgu reģionālo pārklājumu. Projektā tieši plānots iesaistīt vidusskolas vecuma jauniešus, bet ar jauniešu iniciatīvu projektu “Labbūtības ceļakarte skolā” palīdzību plānots iesaistīt ne vien vidusskolas, bet arī pamatskolas vecuma jauniešus. Vienaudžu atbalsta tīkla izveidē primāri tiks iesaistītas skolēnu un izglītojamo pašpārvaldes, lai veiktie ieguldījumi radītu pozitīvu ilgtermiņa ietekmi Latvijas izglītības iestādēs skolēnu psihoemocionālās veselības jomā un pilsoniskās līdzdalības veicināšanā.  Mentālās veselības veicināšanas pasākumi skolā sniedz ieguldījumu arī demogrāfijas politikas jautājumos, jo Bērnu, jaunatnes un ģimenes attīstības pamatnostādņu 2021.-2027. gadam 4. mērķa “Tautas ataudze Latvijā” ietvaros plānoti uzdevumi, kas attiecas arī uz jauniešiem, t.sk. veidot jauniešu izpratni par veselību, sniegt atbalstu jauniešu sadarbībai un pašiniciatīvām, kā arī veicināt inovatīvas un radošas brīvā laika pavadīšanas iespējas, liekot pamatu jauniešu uzņēmīgumam, veselīgam dzīvesveidam un savu spēju apzināšanai. Preventīvi psihiskās veselības veicināšanas pasākumi skolās sniegs ieguldījumu šī mērķa sasniegšanā, mazinot to jauniešu skaitu, kuri Covid-19 pandēmijas izraisītā stresa dēļ nākotnē var saskarties ar grūtībām pilnvērtīgi iekļauties sabiedrībā, uzsākt patstāvīgo dzīvi un veidot savas ģimenes.  Projekta “Atbalsts mentālās veselības veicināšanas pasākumiem skolā” ieviesējs ir Jaunatnes starptautisko programmu aģentūra (JSPA), kurai ir ievērojama pieredze projektu īstenošanā darbā ar jaunatni, pieredze treniņu nodrošināšanā jauniešiem, kampaņu organizēšanā un mentoringā, kā arī citu jauniešu vajadzībās balstītu pasākumu organizēšanā. Tomēr, tā kā šie ir papildus pasākumi, kas prasa ievērojamu administratīvo kapacitāti, lai kvalitatīvi nodrošinātu projekta ieviešanu, nepieciešams papildus atbalsts projekta administrēšanai – piemaksas trim projektu koordinatoriem no septembra līdz decembrim. Iniciatīvu projektu konkursa pieteikumu un atskaišu izvērtēšana un uzraudzība papildus projektu vērtēšanai nepieciešamas piemaksas 5 darbiniekiem, ņemot vērā, ka īsā laika posmā jāizvērtē 144 skolu iniciatīvu projekti, jāsagatavo līgumi par to īstenošanu, kā arī jānodrošina projektu ieviešanas uzraudzība un atskaišu izvērtēšana. Katra koordinatora papildus saviem tiešajiem darba pienākumiem plānotie veicamie uzdevumi: aptuveni 30 projektu pieteikumu izvērtēšana septembrī un dokumentācijas sagatavošana, kā arī aptuveni 30 projektu atskaišu izvērtēšana decembrī un dokumentācijas sagatavošana. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. |
| 4. | Cita informācija | Rīkojuma projekts attiecas uz Izglītības un zinātnes politiku. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **372 000** | **0** | **0** | **0** | **0** | **0** |
| 2.1.valsts pamatbudžets | 0 | 372 000 | 0 | 0 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **- 372 000** | **0** | **0** | **0** | **0** | **0** |
| 3.1.valsts pamatbudžets | 0 | - 372 000 | 0 | 0 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **372 000** | **0** | **0** | **0** | **0** | **0** |
| 4.1.valsts pamatbudžets | 0 | 372 000 | 0 | 0 | 0 | 0 | 0 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Projekts paredz no budžeta resora “74. Gadskārtējā valsts budžeta izpildes procesā pārdalāmais finansējums” programmas 11.00.00 “Demogrāfijas pasākumi” piešķirt Izglītības un zinātnes ministrijai  **372 000** *euro* atbalstam psihiskās veselības veicināšanas pasākumiem skolās Covid-19 pandēmijas radīto seku mazināšanai, tai skaitā:   1. **Atbalsta aktivitātes skolēniem**    1. **154 000 EUR** **Jauniešu līderu un skolotāju-atbalsta personu mācības emocionālās kompetences stiprināšanai, atbalsta tīkla izveidei sadarbībā ar psiholoģijas, psihoterapijas speciālistiem**, tostarp **mācības 16 mācību vadītājiem – treneriem** EUR 3000 (2 dienas x EUR 1500 tiešsaistes seminārs = EUR 3000), klātienes **mācības aptuveni 750 skolu līderiem un atbalsta personām** augustā EUR 130 000 (25 mācības x 3 dienas x aptuveni EUR 1733,33 = EUR 130 000), vienas dienas tiešsaistes mācības septembrī aptuveni 750 skolu līderiem un atbalsta personām EUR 10 000 (EUR 400 x 25 mācības = EUR 10 000), **psihoterapijas speciālistu piesaiste vēstnešu programmas izstrādei un ieviešanai** EUR 11 000 (t. sk. speciālistu piesaiste mācībām augustā EUR 300 x 25 mācības = EUR 7500, speciālistu piesaiste noslēguma forumiem decembrī: 5 speciālisti x EUR 700 = EUR 3500).    2. **58 640 EUR Mentoru atbalsts skolu komandām** **un monitoringa aktivitātes**, tai skaitā **mentoru atbalsts skolu komandām** (144 skolas x 15h mentorings x 25 euro /1h = 54 000 euro) un **monitoringa aktivitātes**  (Izglītības iestāžu pašpārvalžu dokumentu analīze EUR 1000 + jauniešu interviju ceļveža sagatavošana EUR 640 + interviju ar jauniešiem organizēšana un intervēšana (10 intervijas, vidēji 50 min garas) EUR 1500 + monitoringa pārskata sagatavošana ar datu apkopojumu, secinājumiem un ieteikumiem stratēģisku iekļaušanas, psihoemocionālās labbūtības un pilsoniskās līdzdalības veicināšanu skolās ilgtermiņā (20-30 lpp.) EUR 1500 = EUR 4 640. 2. **Projektu konkurss**    1. **144 000 EUR Jauniešu iniciatīvu projekti “Labbūtības ceļakarte skolā” īstenošanai** (Projektu konkurss 144 izglītības iestādēm, t.sk. vismaz 144 projekti x vidēji EUR 1000 = EUR 144 000)   **3) Atlīdzība**   1. **7 680 EUR Projekta aktivitāšu koordinēšana (tai skaitā** 3 projektu koordinatori x 5 mēneši x vidēji EUR 512 = EUR 7 680, (Pamatojums 30% piemaksu nodrošināšanai JSPA 26.11.2020. Rīk. Nr. 1-58/6 “JSPA darba kārtības, atlīdzības sistēmas un motivācijas sistēmas noteikšanas kārtība piemaksa balstoties JSPA darba kā iekš. kārt. par piemaksu veikšanu”).   **7680 EUR** **Iniciatīvu projektu konkursa pieteikumu un atskaišu izvērtēšana un uzraudzība** (Projekta pieteikumu izvērtēšana - 5 proj. koordinatori, 1 mēnesis x vidēji EUR 512= EUR 2560, Projekta atskaišu izvērtēšana 5 proj. koordinatori, 2 mēneši x EUR 512= EUR 5120 (Pamatojums 30% piemaksu nodrošināšanai JSPA 26.11.2020. Rīk. Nr. 1-58/6 “JSPA darba kārtības, atlīdzības sistēmas un motivācijas sistēmas noteikšanas kārtība piemaksa balstoties JSPA darba kā iekš. kārt. par piemaksu veikšanu”). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Amata vietu skaita izmaiņas** | Rīkojuma projekts šo jomu neskar. | | | | | | |
| **8. Cita informācija** |  | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts un Protokollēmuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts un Protokollēmuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts un Protokollēmuma projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīkojuma projekta dotā uzdevuma izpildi nodrošinās IZM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts un Protokollēmuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska